Diari Oficial de la Generalitat Valenciana


Sumari del DOGV 4781, del 23-06-2004 (2004/6310)

ORDE d'11 de juny de 2004, de la Conselleria de Justícia i Administracions Públiques, per la qual es revoca l'exempció de l'obligació de mantindre el lloc de secretaria de l'Ajuntament de Castellonet de la Conquesta.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/6310


Data del document
:   11-06-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Castellonet de la Conquesta
    * professió administrativa
    * administració local
    * qualificació del personal

ORDE d'11 de juny de 2004, de la Conselleria de Justícia i Administracions Públiques, per la qual es revoca l'exempció de l'obligació de mantindre el lloc de secretaria de l'Ajuntament de Castellonet de la Conquesta. [2004/X6310]
  
Per Acord del Govern Valencià de data 17 de juny de 1994, publicat en el DOGV de data 22 de juny de 1994, es va aprovar l'exempció de l'obligació de mantindre el lloc de secretaria de l'Ajuntament de Castellonet de la Conquesta, i que les funcions reservades a l'esmentat lloc s'exerciren per mitjà del sistema d'acumulació a una altra secretaria.
  
El Ple de l'Ajuntament, en sessió celebrada el dia 18 de setembre de 2003, acorda sol·licitar de la Conselleria de Justícia i Administracions Públiques que s'instruïsca el corresponent expedient de revocació de l'exempció de l'obligació de mantindre el lloc de secretaria, en atenció a l'increment del pressupost i de població, amb el progressiu desenvolupament urbanístic del terme municipal.
  
L'Ajuntament de Castellonet de la Conquesta té classificat el lloc de secretaria en classe tercera.
  
La Diputació Provincial de València ha emés informe favorable a la revocació de l'exempció sol·licitada per mitjà d'Acord adoptat en sessió de data 27 d'abril de 2004.
  
L'expedient ha sigut tramitat conforme a les prescripcions legals.
  
En ús de les competències atribuïdes en l'article 2.2 del Decret 159/97, de 29 d'abril, del Govern Valencià, pel qual s'aprova el Reglament regulador de competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Revocar l'exempció de l'obligació de mantindre el lloc de secretaria de l'Ajuntament de Castellonet de la Conquesta.
  
L'esmentat lloc està classificat en classe tercera, i està reservada la seua provisió a funcionaris d'administració local amb habilitació de caràcter nacional, de la subescala de secretaria intervenció, sense perjuí del que preveu la disposició transitòria primera 2 c) i d) del Reial Decret 1.174/1987, de 18 de setembre.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu de la circumscripció en què el demandant tinga l'adreça, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 11 de juny de 2004
  
El conseller de Justícia i Administracions Públiques,